আয়ুষ
আয়ুষ মন্ত্রকের অন্তর্গত যোগ চর্চা প্রতিষ্ঠানের মাধ্যমে হাজারো মানুষকে আকৃষ্ট করে তুলতে উচ্চ মানের অনলাইন যোগ প্রশিক্ষণ কর্মসূচি চালু করা হয়েছে
নতুন দিল্লি, ২৮ এপ্রিল, ২০২১
কোভিড-১৯ –এর বিরুদ্ধে সারা দেশ ঐক্যবদ্ধভাবে লড়াই চালিয়ে যাচ্ছে। সম্প্রতি করোনা আক্রান্তের সংখ্যা বৃদ্ধি পাওয়ায় উদবেগ বাড়িয়েছে। এই পরিস্থিতিতে আয়ুষ মন্ত্রকের আওতাধীন মোরারজী দেশাই জাতীয় যোগ চর্চা প্রতিষ্ঠান উচ্চ মানের অনলাইন যোগ প্রশিক্ষণ কর্মসূচি চালু করেছে। মূলত সাধারণ মানুষকে স্বাস্থ্য সম্পর্কে সচেতন, উদ্বেগ দূর করে স্বস্তি দান এবং পরিবর্তিত পরিস্থিতিতে দৈনন্দিন জীবনে ভারসাম্য বজায় রাখার বিষয়ে সজাগ করে তুললে এই উদ্যোগ নেওয়া হয়েছে। শারীরিক স্বাস্থ্য এবং মানসিক সুস্থতা বজায় রাখা ছাড়াও যোগ ব্যায়াম মহামারীজনিত কারণে বাড়িতে থাকতে বাধ্য হওয়ায় বহু মানুষের কার্যকলাপের ক্ষেত্রে সমস্যা কাটিয়ে ওঠার জন্য একটি ইতিবাচক পথ হয়ে উঠেছে।
প্রচলিত যোগ চর্চার রীতি-নীতি বিষয়ে শিক্ষা গ্রহণ নবীনদের কাছে সেরা যোগ পাঠক্রম হিসেবে বিবেচনা করা হয়। তাই মোরারজী দেশাই জাতীয় যোগ প্রতিষ্ঠান এই প্রশিক্ষণ কর্মসূচির মধ্যে প্রচলিত যোগ চর্চার রীতি-নীতির প্রতি বিশেষ গুরুত্ব দিয়েছে। বর্তমানে এই প্রতিষ্ঠান তাদের সোস্যাল মিডিয়া প্ল্যাটফর্মে দৈনিক ভিত্তিতে প্রচলিত যোগ চর্চার রীতি-নীতি বিষয়ে প্রশিক্ষণ কর্মসূচি তুলে ধরেছে। এই উচ্চ মানের অনলাইন শিক্ষামূলক ভিডিওগুলির মাধ্যমে সাধারণ মানুষ ঘরে বসেই যোগ অনুশীলন করতে পারবেন।
প্রাথমিক প্রশিক্ষণ কর্মসূচিকে “স্বেচ্ছায় যোগ প্রশিক্ষণ পাঠক্রম” বলা হয়। যেহেতু এই পাঠক্রমটি যোগ ব্যায়াম শেখার, তাই যোগ অনুশীলনকারীদের “যোগ স্বেচ্ছাসেবী ” হিসেবে তুলে ধরা হয়েছে। এই পাঠক্রমটিতে চারটি বিভাগ রয়েছে। সময় লাগবে মোট ৩৬ ঘণ্টা। পাঠক্রমটি শুরুর মডিউলটি হল “যোগ মূল্যায়ন কর্মসূচি”। এই কর্মসূচিটি ৪৫ মিনিটের। দৈনিক ভিত্তিতে চারদিন অনুশীলন করতে হবে। পাঠক্রমের দ্বিতীয় মডিউলটি হল : “প্রচলিত যোগ চর্চার রীতিনীতি – পরিচিতি কর্মসূচি”। টানা ১২ দিন ১ ঘণ্টা ৫০ মিনিট করে অনুশীলন করতে হবে। তৃতীয় মডিউলটি হল : “প্রচলিত যোগ চর্চার রীতিনীতি – যোগ সাধনা”। ১ ঘণ্টা ৫০ মিনিট করে টানা ৬ দিন এই অনুশীলন চলবে। শেষ মডিউলটি হল : “প্রচলিত যোগ চর্চার রীতিনীতি – স্ব অনুশীলন, মূল্যায়ন এবং শংসাপত্র”। এটি দু’দিন ৬ ঘন্টা করে চলবে। পাশাশাশি অতিরিক্ত মান সংযোজনের জন্য মোরারজী দেশাই জাতীয় যোগ চর্চা প্রতিষ্ঠান “স্বেচ্ছেসেবী শংসাপত্র” হিসেবে তাৎক্ষণিক পাঠক্রমণের সুযোগ নিয়ে এসেছে। পাঠক্রমের জন্য কোনো অর্থ না লাগলেও যোগ চর্চা শংসাপত্র পর্ষদ থেকে শংসাপত্র পাওয়ার জন্য মাত্র ২৫০ টাকা প্রসেসিং ফি জমা করতে হবে।
মহামারীজনিত কারণে মানুষের ভীড় এড়াতে এই প্রতিষ্ঠান ভার্চুয়াল বা ডিজিটাল মাধ্যমে যোগ প্রশিক্ষণের উদ্যোগ নিয়েছে। গত ২ মাস ধরে কয়েক হাজার মানুষের কাছে যোগ চর্চার বিভিন্ন ভিডিও পৌঁছে দেওয়া হয়েছে। আসন্ন আন্তর্জাতিক যোগ দিবস উপলক্ষে এই ধরণের উদ্যোগে যথেষ্টই সাড়া মিলেছে। সাধারণ মানুষও সচেতনভাবে করোনা সংক্রমণের বিরুদ্ধে লড়াইয়ে যোগ চর্চার প্রতি আগ্রহ প্রকাশ করেছে। যোগ প্রশিক্ষণের পাশাপাশি এই প্রতিষ্ঠান “যোগ চর্চার সঙ্গে থাকুন, বাড়িতে থাকুন” এই বার্তাটিও পৌঁছে দিয়েছে।
আন্তর্জাতিক যোগ দিবসের ২ মাস আগে থেকেই বিশ্বব্যাপী যোগ চর্চার বার্তা ছড়িয়ে দেওয়ার এটিই উপযুক্ত সময়। বিভিন্ন ডিজিটাল মিডিয়া প্ল্যাটফর্মের মাধ্যমে স্বাস্থ্যের উন্নতিসাধনে যোগের গুরুত্ব তুলে ধরা হয়েছে। আয়ুষ মন্ত্রক এবং মোরারজী দেশাই জাতীয় যোগ চর্চা প্রতিষ্ঠান বিভিন্ন পক্ষকে সঙ্গে নিয়ে ডিজিটাল এবং সোস্যাল মিডিয়া প্ল্যাটফর্মের মাধ্যমে যোগ চর্চার বিষয় তুলে ধরেছে। বর্তমানে আয়ুষ মন্ত্রক এবং যুব বিষয়ক ও ক্রীড়া মন্ত্রকের যৌথ উদ্যোগে এই “স্বেচ্ছায় যোগ প্রশিক্ষণ পাঠক্রম”-টি চালু করা হয়েছে। গত ২১ এপ্রিল থেকে প্রথম ব্যাচের অনলাইন যোগ প্রশিক্ষণ কর্মসূচি শুরু হয়েছে। এবিষয়ে বিস্তারিত তথ্য জানা যাবে যোগা পোর্টাল - https://yoga.ayush.gov.in এবং আয়ুষ মন্ত্রকের সোস্যাল মিডিয়া প্ল্যাটফর্মের মাধ্যমে - https://www.facebook.com/moayush/, https://www.youtube.com/channel/UCqRR2gs-I3zrNcE4so4TpgQ, https://www.youtube.com/channel/UCqRR2gs-I3zrNcE4so4TpgQ, https://www.instagram.com/ministryofayush/?hl=en, https://twitter.com/moayush?ref_src=twsrc%5Egoogle%7Ctwcamp%5Eserp%7Ctwgr%5Eauthor, (https://www.facebook.com/mdniyayush/, https://www.youtube.com/channel/UCDv8TtM0JGZrD0H7wEdUl7w, https://www.instagram.com/mdniyyoga/?utm_source=ig_embed&hl=en
SC/SS/SKD/
(Visitor Counter : 205